Mart Siimann

Mart Siimann (Kilingi-Nõmme, 1946ko irailaren 21a) estoniar politikaria da, Estoniako lehen ministroa 1997tik 1999ra.

1971n filologian eta psikologian graduatu zen Tartuko Unibertsitatean. Geroztik, Gobernuko psikologo izan zen 1975era arte, eta, ondoren, Tartuko Unibertsitatean ikertzaile. 1982tik 1987ra Estoniako Telebistan lan egin zuen eta Estoniako Irratia ere zuzendu zuen.

1989an Tallinngo Udaleko zinegotzi hautatu zuten eta 1995ean Riikoguko diputatu eta Estoniako Koalizioaren Alderdiko presidente.

1997an koalizio-gobernu bateko lehen ministro bihurtu zen. Estonia NATOn sartzea eta Europarekiko integrazio ekonomikoa proposatu zituen, baina baita Errusiarekiko harremanak hobetzea ere. 1999ko hauteskundeek lehen ministro berria ekarri zuten.

Politika utzi ondoren, Estoniako Batzorde Olinpikoko presidente izan zen 2001etik 2012ra.

Kategoria:Tartuko Unibertsitateko ikasleak
Kategoria:Estoniako politikariak
Kategoria:Sobietar Batasuneko Alderdi Komunistako kideak